CELEX: 32013R1019
Language: lv
Date: 2013-10-23 00:00:00
Title: Komisijas Regula (ES) Nr. 1019/2013 ( 2013. gada 23. oktobris ), ar ko groza Regulas (EK) Nr. 2073/2005 I pielikumu attiecībā uz histamīnu zivsaimniecības produktos  Dokuments attiecas uz EEZ

24.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 282/46
            
         KOMISIJAS REGULA (ES) Nr. 1019/2013
   (2013. gada 23. oktobris),
   ar ko groza Regulas (EK) Nr. 2073/2005 I pielikumu attiecībā uz histamīnu zivsaimniecības produktos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 852/2004 par pārtikas produktu higiēnu (1) un jo īpaši tās 4. panta 4. punktu,
   tā kā:
   
               (1)
            
            
               Komisijas 2005. gada 15. novembra Regulā (EK) Nr. 2073/2005 par pārtikas produktu mikrobioloģiskajiem kritērijiem (2) noteikti mikrobioloģiskie kritēriji attiecībā uz dažiem mikroorganismiem un īstenošanas noteikumi, kas ir jāievēro pārtikas nozares dalībniekiem, kuri īsteno Regulas (EK) Nr. 852/2004 4. pantā minētos vispārīgos un specifiskos higiēnas pasākumus. Konkrētāk, tajā paredzēti pārtikas nekaitīguma kritēriji attiecībā uz histamīnu un paraugu ņemšanas plāni attiecībā uz zivsaimniecības produktiem no tādu sugu zivīm, kam raksturīgs augsts histidīna saturs.
            
         
               (2)
            
            
               Fermentēšanā iegūta zivju mērce ir šķidrs zivsaimniecības produkts. Pārtikas kodeksa komisija (3) attiecībā uz šādām zivju mērcēm ir noteikusi jaunu ieteicamo maksimālo histamīna līmeni, kas atšķiras no Regulas (EK) Nr. 2073/2005 I pielikumā noteiktajiem līmeņiem. Minētais ieteikums saskan ar informāciju par patērētāju eksponētības datiem, ko Eiropas Pārtikas nekaitīguma iestāde (EFSA) sniegusi zinātniskajā atzinumā par riska analīzē pamatotu kontroli attiecībā uz biogēnu amīnu veidošanos fermentētos pārtikas produktos (4).
            
         
               (3)
            
            
               Tā kā zivju mērce ir šķidrs zivsaimniecības produkts, sagaidāms, ka histamīns būs vienmērīgi sadalīts. Tādēļ paraugu ņemšanas plāns var būt vienkāršāks nekā citu veidu zivsaimniecības produktiem.
            
         
               (4)
            
            
               Attiecībā uz zivsaimniecības produktu fermentēšanā iegūtu zivju mērci lietderīgi būtu noteikt atsevišķu pārtikas nekaitīguma kritēriju, kas būtu saskaņots ar jauno Pārtikas kodeksa standartu un EFSA atzinumu. Būtu jāgroza arī 2. zemsvītras piezīme.
            
         
               (5)
            
            
               Zivsaimniecības produktos esošā histamīna paraugu ņemšanas plānā parasti paredz deviņus paraugus, kam nepieciešams daudz materiāla. Uz zivsaimniecības produktiem attiecināmā 1.26. pārtikas nekaitīguma kritērija 18. zemsvītras piezīmē ir norādīts, ka mazumtirdzniecības līmenī var ņemt pa vienam paraugam. Šādos gadījumos, tikai pamatojoties uz viena parauga rezultātu, nevar atzīt, ka visa partija nav nekaitīga. Tomēr, ja vienā no deviņiem analizētajiem paraugiem konstatē pārsniegtu robežvērtību M, uzskata, ka visa partija nav nekaitīga. Tāpat būtu jāuzskata arī gadījumos, kur pārsniegtu M konstatē paraugos, kas ņemti pa vienam. Tādēļ 18. zemsvītras piezīmi ir lietderīgi grozīt. 18. zemsvītras piezīme būtu jāattiecina arī uz 1.26. un 1.27. pārtikas nekaitīguma kritēriju.
            
         
               (6)
            
            
               Tādēļ Regula (EK) Nr. 2073/2005 būtu attiecīgi jāgroza.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un ne Eiropas Parlaments, ne Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (EK) Nr. 2073/2005 I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 139, 30.4.2004., 1. lpp.
   
      (2)  OV L 338, 22.12.2005., 1. lpp.
   
      (3)  Pārtikas kodeksa komisijas standarts, kas attiecas uz zivju mērcēm (CODEX STAN 302 – 2011).
   
      (4)  EFSA Journal 2011; 9(10):2393.
   
      PIELIKUMS
      Regulas (EK) Nr. 2073/2005 I pielikuma 1. nodaļu groza šādi:
      
                  1)
               
               
                  pielikuma 1.27. rindu aizstāj ar šādu:
                  
                              
                                          “1.27.
                                       
                                       
                                          Enzīmu nobriešanai sālījumā pakļauti zivsaimniecības produkti, kas ražoti no tādu sugu zivīm, kam raksturīgs augsts histidīna saturs (17) un kas neietilpst pārtikas kategorijā 1.27.a
                                       
                                    
                           
                              Histamīns
                           
                           
                              9 (18)
                           
                           
                              2
                           
                           
                              200 mg/kg
                           
                           
                              400 mg/kg
                           
                           
                              
                                 HPLC (19)
                           
                           
                              Produkti, kas laisti tirgū to derīguma termiņā”;
                           
                        
            
                  2)
               
               
                  iekļauj šādu 1.27.a rindu:
                  
                              
                                          “1.27.a
                                       
                                       
                                          Zivju mērce, kas iegūta zivsaimniecības produktu fermentēšanā
                                       
                                    
                           
                              Histamīns
                           
                           
                              1
                           
                           
                              400 mg/kg
                           
                           
                              
                                 HPLC (19)
                           
                           
                              Produkti, kas laisti tirgū to derīguma termiņā”;
                           
                        
            
                  3)
               
               
                  pielikuma 2. zemsvītras piezīmi aizstāj ar šādu:
                  
                              “(2)
                           
                           
                              Attiecībā uz 1.1.–1.25., 1.27.a un 1.28. punktu m = M.”;
                           
                        
            
                  4)
               
               
                  pielikuma 18. zemsvītras piezīmi aizstāj ar šādu:
                  
                              “(18)
                           
                           
                              Mazumtirdzniecības līmenī var ņemt pa vienam paraugam. Šajā gadījumā Regulas (EK) Nr. 178/2002 14. panta 6. punktā formulētā prezumpcija, pēc kuras jāpieņem, ka visa partija nav nekaitīga, nav spēkā, ja vien rezultāts nepārsniedz M.”;
                           
                        
            
                  5)
               
               
                  daļā ar virsrakstu “Testa rezultātu interpretācija” pēdējo teksta daļu par histamīnu zivsaimniecības produktos aizstāj ar šādu:
                  “Histamīns zivsaimniecības produktos:
                  
                               
                           
                           
                              histamīns zivsaimniecības produktos no tādu sugu zivīm, kam raksturīgs augsts histidīna saturs, izņemot zivsaimniecības produktu fermentēšanā iegūtu zivju mērci:
                              
                                          —
                                       
                                       
                                          apmierinošs, ja ir izpildītas šādas prasības:
                                          
                                                      1)
                                                   
                                                   
                                                      vidējais iegūtais rezultāts ir ≤ m;
                                                   
                                                
                                                      2)
                                                   
                                                   
                                                      ne vairāk kā c/n rezultāti ir intervālā no m līdz M;
                                                   
                                                
                                                      3)
                                                   
                                                   
                                                      nav iegūti rezultāti, kas pārsniedz M,
                                                   
                                                
                                    
                                          —
                                       
                                       
                                          neapmierinošs, ja vidējais iegūtais rezultāts pārsniedz m vai arī ja vairāk nekā c/n rezultāti ir intervālā no m līdz M, vai arī ja viens vai vairāki iegūtie rezultāti ir > M;
                                       
                                    
                        
                               
                           
                           
                              histamīns zivju mērcē, kas iegūta zivsaimniecības produktu fermentēšanā:
                              
                                          —
                                       
                                       
                                          apmierinošs, ja konstatētais rezultāts ir ≤ robežvērtību,
                                       
                                    
                                          —
                                       
                                       
                                          neapmierinošs, ja konstatētais rezultāts ir > robežvērtību.”